3.1

Hyväksyttäväksi esitettävissä symmetrisissä ilmarenkaissa on oltava kummallakin sivupinnalla ja epäsymmetrisissä renkaissa ainakin ulommalla sivupinnalla 3.1.1 valmistajan nimi tai tavaramerkki, 3.1.2 renkaan kokomerkintä sellaisena kuin se määritellään tämän säännön 2.17 kohdassa, 3.1.3 ilmoitus rakenteesta seuraavasti: 3.1.3.1 ristikudosrenkaat: ei ilmoitusta tai D-kirjain, 3.1.3.2 vyökudosrenkaat: R-kirjain vanteen halkaisijan osoittavan merkinnän edessä ja haluttaessa merkintä ”RADIAL”, 3.1.4 nopeusluokkatunnus (tai -tunnukset), 3.1.4.1 ilmoitus renkaan nimellisestä nopeusluokasta edellä 2.28.2 kohdassa määritellyn tunnuksen muodossa, 3.1.4.2 ilmoitus toisesta nopeusluokasta tapauksissa, joissa sovelletaan jäljempänä olevaa 6.2.5 kohtaa, 3.1.5 merkintä ”M+S” tai ”M.S” tai ”M & S”, jos kyseessä on talvirengas, 3.1.6 kuormitusindeksit sellaisina kuin ne määritellään tämän säännön 2.27 kohdassa, 3.1.7 merkintä ”TUBELESS”, jos rengas on suunniteltu käytettäväksi ilman sisäkumia, 3.1.8 valmistuspäivämäärä neljästä numerosta muodostuvana ryhmänä, jonka kaksi ensimmäistä numeroa tarkoittavat viikkoa ja kaksi seuraavaa numeroa tarkoittavat valmistusvuotta; tämä merkintä, joka voi olla vain toisella sivupinnalla, ei kuitenkaan ole pakollinen renkaissa, joille haetaan hyväksyntää ennen kuin tämän säännön voimaantulosta on kulunut kaksi vuotta ( 3 ), 3.1.9 niissä renkaissa, joiden kulutuspinnan kuviointi voidaan uudistaa, -tunnus, jonka halkaisija on vähintään 20 mm, tai merkintä ”REGROOVABLE” kumpaankin sivupintaan valettuna, 3.1.10 PSI-indeksinä annettava ilmoitus kuormituksen-/nopeudensietotesteissä, sellaisina kuin ne esitetään tämän säännön liitteessä VII olevassa lisäyksessä 2, käytettävästä täyttöpaineesta. Tämä ilmoitus, joka voi olla vain toisella sivupinnalla, ei kuitenkaan ole pakollinen renkaissa, joille haetaan hyväksyntää ennen kuin tämän säännön voimaantulosta on kulunut kaksi vuotta. 3.1.11 Niissä renkaissa, jotka on hyväksytty ensimmäisen kerran aikaisintaan 1.3.2004, edellä 2.17.1.4 kohdassa tarkoitettu ilmoitus esitetään välittömästi 2.17.1.3 kohdassa tarkoitetun vanteen halkaisijan osoittavan merkinnän jälkeen. 3.1.12 merkintä ”ET” tai ”ML” tai ”MPT” erikoiskäyttöön tarkoitetuissa renkaissa ( 4 ), 3.1.13 Loppuliite ”C” tai ”LT” edellä 2.17.1.3 kohdassa tarkoitetun vanteen halkaisijan osoittavan merkinnän jälkeen ja tarvittaessa 2.17.1.4 kohdassa tarkoitetun renkaan ja vanteen asennuskokoonpanon jälkeen: 3.1.13.1 Tämä merkintä on valinnainen, jos 5 °:n kourukeskuksisiin vanteisiin on asennettu yksittäis- tai kaksoisasennukseen soveltuvat renkaat, joiden kuormitusindeksi on yksittäisasennuksessa enintään 121 ja jotka on tarkoitettu moottoriajoneuvoihin. 3.1.13.2 Tämä merkintä on pakollinen, jos 5 °:n kourukeskuksisiin vanteisiin on asennettu vain yksittäisasennukseen soveltuvat renkaat, joiden kuormitusindeksi on vähintään 122 ja jotka on tarkoitettu moottoriajoneuvoihin. 3.1.14 Loppuliite ”CP” edellä 2.17.1.3 kohdassa tarkoitetun vanteen halkaisijan osoittavan merkinnän jälkeen ja tarvittaessa 2.17.1.4 kohdassa tarkoitetun renkaan ja vanteen asennuskokoonpanon jälkeen. Tämä merkintä on pakollinen, jos 5 °:n kourukeskuksisiin vanteisiin on asennettu renkaat, joiden kuormitusindeksi on yksittäisasennuksessa enintään 121 ja jotka on tarkoitettu erityisesti matkailuautoihin. 3.1.15 Ilmoitus ”FRT” (Free Rolling Tyre, vapaasti pyörivä rengas) renkaissa, jotka on tarkoitettu perävaunujen akseleihin ja moottoriajoneuvojen muihin akseleihin kuin etuohjausakseleihin ja vetoakseleihin.